plato-philosophy.alcibiades-i-sp 119
ἀλλὰ τῶν ἄλλων Ἀθηναίων ἢ τῶν ξένων δοῦλον ἢ ἐλεύθερον εἰπὲ ὅστις αἰτίαν ἔχει διὰ τὴν Περικλέους συνουσίαν σοφώτερος γεγονέναι , ὥσπερ ἐγὼ ἔχω σοι εἰπεῖν διὰ τὴν Ζήνωνος Πυθόδωρον τὸν Ἰσολόχου καὶ Καλλίαν τὸν Καλλιάδου , ὧν ἑκάτερος Ζήνωνι ἑκατὸν μνᾶς τελέσας σοφός τε καὶ ἐλλόγιμος γέγονεν . ἀλλὰ μὰ Δίʼ οὐκ ἔχω . εἶεν · τί οὖν διανοῇ περὶ σαυτοῦ ; πότερον ἐᾶν ὡς νῦν ἔχεις , ἢ ἐπιμέλειάν τινα ποιεῖσθαι ; κοινὴ βουλή , ὦ Σώκρατες . καίτοι ἐννοῶ σου εἰπόντος καὶ συγχωρῶ · δοκοῦσι γάρ μοι οἱ τὰ τῆς πόλεως πράττοντες ἐκτὸς ὀλίγων ἀπαίδευτοι εἶναι . εἶτα τί δὴ τοῦτο ; εἰ μέν που ἦσαν πεπαιδευμένοι , ἔδει ἂν τὸν ἐπιχειροῦντα αὐτοῖς ἀνταγωνίζεσθαι μαθόντα καὶ ἀσκήσαντα ἰέναι ὡς ἐπʼ ἀθλητάς · νῦν δʼ ἐπειδὴ καὶ οὗτοι ἰδιωτικῶς ἔχοντες ἐληλύθασιν ἐπὶ τὰ τῆς πόλεως , τί δεῖ ἀσκεῖν καὶ μανθάνοντα πράγματα ἔχειν ; ἐγὼ γὰρ εὖ οἶδʼ ὅτι τούτων τῇ γε φύσει πάνυ πολὺ περιέσομαι . βαβαῖ , οἷον , ὦ ἄριστε , τοῦτʼ εἴρηκας · ὡς ἀνάξιον τῆς ἰδέας καὶ τῶν ἄλλων τῶν σοι ὑπαρχόντων . τί μάλιστα καὶ πρὸς τί τοῦτο λέγεις , ὦ Σώκρατες ; ἀγανακτῶ ὑπέρ τε σοῦ καὶ τοῦ ἐμαυτοῦ ἔρωτος . τί δή ; εἰ ἠξίωσας τὸν ἀγῶνά σοι εἶναι πρὸς τοὺς ἐνθάδε ἀνθρώπους . ἀλλὰ πρὸς τίνας μήν ; ἄξιον τοῦτό γε καὶ ἐρέσθαι ἄνδρα οἰόμενον μεγαλόφρονα εἶναι . πῶς λέγεις ; οὐ πρὸς τούτους μοι ὁ ἀγών ; ἀλλὰ κἂν εἰ τριήρη διενοοῦ κυβερνᾶν μέλλουσαν ναυμαχεῖν , ἤρκει ἄν σοι τῶν συνναυτῶν βελτίστῳ εἶναι τὰ κυβερνητικά , ἢ ταῦτα μὲν ᾤου ἂν δεῖν ὑπάρχειν , ἀπέβλεπες δʼ ἂν εἰς τοὺς ὡς ἀληθῶς ἀνταγωνιστάς , ἀλλʼ οὐχ ὡς νῦν εἰς τοὺς συναγωνιστάς ; ὧν δήπου περιγενέσθαι σε δεῖ τοσοῦτον ὥστε μὴ ἀξιοῦν ἀνταγωνίζεσθαι , ἀλλὰ καταφρονηθέντας συναγωνίζεσθαί σοι πρὸς τοὺς πολεμίους , εἰ δὴ τῷ ὄντι γε καλόν τι ἔργον ἀποδείξασθαι διανοῇ καὶ ἄξιον σαυτοῦ τε καὶ τῆς πόλεως . ἀλλὰ μὲν δὴ διανοοῦμαί γε . πάνυ σοι ἄρα ἄξιον ἀγαπᾶν εἰ τῶν στρατιωτῶν βελτίων εἶ , ἀλλʼ οὐ πρὸς τοὺς τῶν ἀντιπάλων ἡγεμόνας ἀποβλέπειν εἴ ποτε ἐκείνων βελτίων γέγονας , σκοποῦντα καὶ ἀσκοῦντα πρὸς ἐκείνους .
Lemmas: ἀλλά ὁ ἄλλος Ἀθηναῖος ἤ ὁ ξένος δοῦλος ἤ ἐλεύθερος λέγω ὅστις αἰτία ἔχω διά ὁ Περικλῆς συνουσία σοφός γίγνομαι , ὥσπερ ἐγώ ἔχω σύ λέγω διά ὁ Ζήνων Πυθόδωρος ὁ Ἰσόλοχος καί Καλλίας ὁ Καλλιάδης , ὅς ἑκάτερος Ζήνων ἑκατόν μνᾶ τελέω σοφός τε καί ἐλλόγιμος γίγνομαι . ἀλλά μά Ζεύς οὐ ἔχω . εἶεν · τίς οὖν διανοέω περί σεαυτοῦ ; πότερος ἐάω ὡς νῦν ἔχω , ἤ ἐπιμέλεια τις ποιέω ; κοινός βουλή , ὦ Σωκράτης . καίτοι ἐννοέω σύ λέγω καί συγχωρέω · δοκέω γάρ ἐγώ ὁ ὁ ὁ πόλις πράσσω ἐκτός ὀλίγος ἀπαίδευτος εἰμί . εἶτα τίς δή οὗτος ; εἰ μέν που εἰμί παιδεύω , δέω ἄν ὁ ἐπιχειρέω αὐτός ἀνταγωνίζομαι μανθάνω καί ἀσκέω ἔρχομαι ὡς ἐπί ἀθλητής · νῦν δέ ἐπειδή καί οὗτος ἰδιωτικός ἔχω ἔρχομαι ἐπί ὁ ὁ πόλις , τίς δέω ἀσκέω καί μανθάνω πρᾶγμα ἔχω ; ἐγώ γάρ εὖ οἶδα ὅτι οὗτος ὁ γε φύσις πάνυ πολύς περιέρχομαι . βαβαῖ , οἷος , ὦ ἀγαθός , οὗτος λέγω · ὡς ἀνάξιος ὁ ἰδέα καί ὁ ἄλλος ὁ σύ ὑπάρχω . τίς μάλα καί πρός τίς οὗτος λέγω , ὦ Σωκράτης ; ἀγανακτέω ὑπέρ τε σύ καί ὁ ἐμαυτοῦ ἔρως . τίς δή ; εἰ ἀξιόω ὁ ἀγών σύ εἰμί πρός ὁ ἐνθάδε ἄνθρωπος . ἀλλά πρός τίς μήν ; ἄξιος οὗτος γε καί ἔρομαι ἀνήρ οἴομαι μεγαλόφρων εἰμί . πῶς λέγω ; οὐ πρός οὗτος ἐγώ ὁ ἀγών ; ἀλλά ἄν εἰ τριήρης διανοέομαι κυβερνάω μέλλω ναυμαχέω , ἀρκέω ἄν σύ ὁ συνναύτης ἀγαθός εἰμί ὁ κυβερνητικός , ἤ οὗτος μέν οἴομαι ἄν δέω ὑπάρχω , ἀποβλέπω δέ ἄν εἰς ὁ ὡς ἀληθής ἀνταγωνιστής , ἀλλά οὐ ὡς νῦν εἰς ὁ συναγωνιστής ; ὅς δήπου περιγίγνομαι σύ δέω τοσοῦτος ὥστε μή ἀξιόω ἀνταγωνίζομαι , ἀλλά καταφρονέω συναγωνίζομαι σύ πρός ὁ πολέμιος , εἰ δή ὁ εἰμί γε καλός τις ἔργον ἀποδείκνυμι διανοέω καί ἄξιος σεαυτοῦ τε καί ὁ πόλις . ἀλλά μέν δή διανοέω γε . πάνυ σύ ἄρα ἄξιος ἀγαπάω εἰ ὁ στρατιώτης ἀγαθός εἰμί , ἀλλά οὐ πρός ὁ ὁ ἀντίπαλος ἡγεμών ἀποβλέπω εἰ ποτέ ἐκεῖνος ἀγαθός γίγνομαι , σκοπέω καί ἀσκέω πρός ἐκεῖνος .